Dragðu eitthvað gamalt yfir þig

Ég held að innbrotsþjófar upp á gamla mátann séu að koma sterkir inn hjá okkur Íslendingum.

Ég er að hugsa um að bjóða þeim að gjöra svo vel, jafnvel hita handa þeim kaffi, ef þeir kíkja við hjá mér.

En Armani klædda siðblindingja og stórþjófa á að setja á bak við lás og slá.

En hvað haldið þið?

Ég hef hugsað um dauðann í dag, mestan part.

Kallið mig klikkaða (þú ert klikkuð) en ég dett stundum í það að velta fyrir mér dauðanum.

Í dag var ég eitthvað að pæla í því hvort við gætum ekki haldið Sjálfstæðisflokknum frá völdum næstu tuttugu ár eða svo (já ég veit, alltof hógvær) og þá rann upp fyrir mér að ég gæti kannski verið dáin eftir tuttugu ár.

Og þá fór ég að fabúlera með hvort ég myndi kannski kjósa í síðasta sinn í næst komandi kosningum.

Og ég var alveg intúit sko, vöknaði um augu og allt.

Sá alveg fyrir mér heim án Jennýjar Önnu og hann var ekki burðugur get ég sagt ykkur.

Svo sviðsetti ég mína eigin jarðarför í snarheitum.

Þar var ekki þurr þráður á nokkrum manni.

Ekkasogin hljómuðu um miðbæinn í nokkurs konar búsáhaldarbúgga, nema ögn angurværari.

Já það var jarðsett í Dómkirkjunni.

Svo mundi ég að ég er trúlaus varðandi kirkjusiði og færði því partíið yfir í Hljómskálagarðinn þar sem sólin skein, það var sumar og mér var dreift yfir blómin að viðstöddum forseta vorum.

Þá mundi ég að ég get ekki haft forsetann, hann er úr tísku.

Þá ákvað ég að gefa ekki tommu eftir. Ég ætla að lifa næstu þrjár alþingiskosningar aularnir ykkar og ekki orð um það meir.

Og í allar þær þrjár ætla ég að vinna tventíforseven við að halda íhaldinu frá völdum.

Já og Framsókn líka. Mikið djöfull sem ég er orðin þreytt á stælunum í þeim og kikkinu sem þeir fá við að gera sig gildandi.

Og þú þarna fyrrverandi Kaupþingsbankastjóri.

Dragðu eitthvað gamalt yfir þig.

Fyrri ummæli:
Knús knús og ljúfar kveðjur :0)

Ég var komin með kökk í hálsinn þegar þú varst komin á flug með ótímabært fráfall þittt. Hresstist öll þegar ég las lengra og ætla barasta að lifa með þér að minnsta kosti þrjár næstu kosningar. Er sko til í að lifa endalaust til að kjósa hvorki Íhaldið né Framsókn.

||

hahaha á þínum legstein mun standa: Hún lifði fyrir sjálfstæðisflokkinn!

||

"Svo sviðsetti ég mína eigin jarðarför í snarheitum.
Þar var ekki þurr þráður á nokkrum manni."

Agalegur klaufaskapur hjá þér að sviðsetja jarðarförina í rigningu - meira að segja í draumi :)

||

oohhh mamma krútt. Meðvirk en samt krútt.

Ummæli:
Flott markmið....ég stend með þér

Verkefni: Hvatning
Merking: Hvatning